Henare Peeni: Tauranga Moana Iwi Collective Redress and Ngā Hapū o Ngāti Ranginui Claims Settlement Bill — First ReadingText is incorporated into the Bound VolumeHenare Peeni: Tauranga Moana Iwi Collective Redress and Ngā Hapū o Ngāti Ranginui Claims Settlement Bill — First Reading[Sitting date: 13 April 2016. Volume:713;Page:10542. Text is incorporated into the Bound Volume.]PEENI HENARE (Labour—Tāmaki Makaurau):“Papā te whatitiri hikohiko te uira kahukura ki te rangi! He ai tū ka riri ka rongo mai ka hē ko Ngungunu ko Ngangana ko Apārangi ko te titī o te rua ko te tao whakahoro ko te tao whakawahine ko te tao o tōku tupuna a Hineamaru. Tihei wā mauri ora!”E Te Minita ka tāpae waku mihi ki tāu nā i whārikihia nei ki mua i te aroaro o tō tātau Whare. Mihi atu ana au ki a koe nāu te huarahi i hanga kia kotahi ai te wairua Māori o tēnā o tēnā o tātau kua tau nei. Nō reira e mihi atu ana au ki a koe e Te Minita i tuku karakia e Te Minita o Ngā Mahi Whanake Māori. E tāpae atu waku mihi ki tāu nā mihi ki ō tātau tini aituā. Rātau kua ngaro atu ki te Pō. Ngā mate huhua ki roto i ngā taumaha kua pahure ake nei. Tae noa mai ki tēnei rangi e tangi tonu ana te ngākau e haehae tonu ana i te kiri. Koutou e ōku tini whanaunga kua tau mai ki roto i tēnei Whare o tātau. Pīkauria mai ngā aituā ki runga i a koutou kia tūhono ki ngā aituā ki runga i a mātau e noho nei kia tukuna atu ko ngā pātū o tō tātau Whare te mihi atu te tangi atu ki ngā mate. Koutou i mau ai te ringa kaha o aituā o aituere o aitukikini o aitutāmaki. Nāna i kōwhaki ai i te kauae o tērā e tangi mai rā o tērā e tangi ake rā o tātau e tangi atu nei nō reira kāti ki te wāhanga ki Te Pō!Nau mai te ao ko wai me ahau ko te ata! E aku rangatira mihi atu ana au ki a koutou! Haere mai rā koutou e Ngāti Hine ki Tauranga Moana. He aha te take a Peeni e taki nei i tēnei momo kōrero? Kua wahaina mai e Te Minita mō ngā pakanga. Nā ka huri ōku whakaaro ki roto i ōku ake ki Te Tai Tokerau. Ko te pā maioro ko te pā tūwatawata ko Te Ruapekapeka. I tukuna atu tōku tupuna a Kawiti i te karere ki te motu whānui haere mai awhi mainā koutou taua tono i whakatutuki. I haere mai a Te Whatarau ki roto i a au ki te āwhina atu i tō mātau pakanga ki te koti whero. Ahakoa i tae mai a Te Whatarau ki runga i tētahi wāhi pātata ki te tāone nei o Whāngarei ko te īngoa o taua wāhi rā ko Pakikaikutu. I tae mai a Te Whatarau nā i pōhēhē wētahi o ōku whanaunga ā ko koutou kē te hoariri. Tahi ka pūhia e mātau koutou ēngari ka ora mai a Te Whatarau! Hei hohou i te rongo ka tukuna atu e Kawiti tētahi wāhi whenua ki roto i a mātau e kīia nei ko Akerama. Nō reira i whai kāinga ai a Te Whatarau ki roto i a mātau o Ngāti Hine kātahi ka heke mai ko ngā uri. Ka moe rangatira te rangatira o koutou ki roto i a au nei ka puta mai ko ngā whānau ka noho tonu ki runga i tō mātau whenua i tēnei wā tonu. E Ngāti Hine ki Tauranga Moana haere mai rā koutou ki runga i tēnei e kōrero ake nei ko Tauranga Moana ki roto i Te Tai Tokerau. Kāti e ngā whanaunga tēnā koutou tēnā koutou kia ora tātau!Kua kōrero mai Te Minita mō ngā āhuatanga o ngā pakanga i raupatuhia ai eTe Whenua o Tauranga Moanakua tae mai tātau ki tēnei wāhanga o wā rātau haerenga. Ko tāku e kī nei ahakoa ka tatū mai ngā nawe me ngā amuamu me ngā whakahē a Te Tiriti o Waitangi i tēnei rā tonu ka whawhai tonu tātau ka whawhai tonu tātau! Kia kaua tēnei Whare e pōhēhē ka tutuki tēnei pire ka mutu te whawhai o Tauranga Moana kāhore kāhore kāhore! Ko te whāinga matua ko Te Mana Motuhake! Ko tētahi o ngā tepe ki runga i te huarahi anā ko te mahi ngātahi ko te mahi ngātahi a Tauranga Moana me Te Karauna tāku e mihi atu nei ki a koutou!Ka huri ngā mihi ki Te Minita ki a ia i whakapau werawera mō ēnei take Tiriti. Kua roa rawa koutou e tatari ana! Nā kua tae mai i te rā nei nā runga i te tono a Te Minita otirā o te tāhūhū o tō tātau Whare. Nō reira ki a koe e Te Minita e mihi atu ana au ki a koe koutou ko ō āpiha ko Te Tari Tatū ai i Ngā Kerēme e pā ana ki Te Tiriti o Waitangi e mihi atu ana! Kua kōrero mai Te Minita ka haere tēnei pire ki mua i te aroaro o Te Rōpū Whāiti mō ngā Take Māori. Ko te hiahia nō reira kia āta wetewete kia totohe i ngā wāhanga katoa o tēnei pire. Āe kua whakaritea nei i tētahi wāhanga pūtea ki roto i te pire ka tika!Kua roa rawa mātau e kī atu ana ahakoa te rahi o te pūtea ka kore e ea i ngā mamae kei runga i a koutou.Ko tētahi atu wāhanga o te pire e mea atu ana āe e whakapāha ana Te Kāwanatanga mō ngā mahi tūkino i a koutou. Kia mōhio mai koutou e aku rangatira i te wiki kua pahure ake nei i tukuna e mātau o tēnei taha o Te Whare i tētahi kōrero kia whakapāhaTe Kāwanatanga mō ngā mahi tūkino i Te Reo Māori. Tēnā ko tāku e hiahia ana nā runga i te kōrero o Te Kāwanatanga tēnā pea ka kitea i tētahi whakapāha mō tērā āhuatanga ki roto i ngā mahi e whai ake nei!Kāti kai konei mātau o tēnei taha e tautoko ana i tēnei pire. E tautoko ana mātau i tēnei pire nā runga i ngā hiahia ngā moemoeā a ō tātau mātua a ō tātau tūpuna. Kua roa rawa a Tauranga Moana e whawhai ana i tēnei whawhai. Ko tāku e pānui ana i ngā kōrero ka tukuna mai e Te Kāwanatanga e mihi atu ana ahau ki a Tauranga Moana tā te mea ka noho nei koutou ahakoa ngā nekehanga me ngā whawhai me ngā kōrero o ngā hapū nē? Titiro mai ki a au o Ngāpuhi! Ka kite nei koutou i te kino o te whawhai Māori ki te Māori! Āe me tū motuhake ngā hapū ka tika!Ēngari mō te take nei ka kōkiri ngātahi a Tauranga Moana tēnei ka mihi! He tauira tēnā! He tauira tēnā ki ōku ake o roto Ngāpuhi. Tēnā ko ngā hapū ko te mana o ngā hapū ērā ka takahia nei i te nukuroa mō te wā roa. Ēngari mō te take o tēnei kaupapa ka kōkiri ngātahi. Tēnei e mihi atu ana ki a koutou mō tērā whakaaro rangatira me tēnā whakaaro rangatira. Ka kōrero nei wēnei mahi rangahau i ngā hapū katoa kei roto i a koutou tēnei ka mihi.Nā kua rongo koutou kua tangi te pere hei haukoti i tōku kōrero i te rā nei. Ēngari kia mōhio mai koutou i roto i te roanga ake o tēnei pire mai i te pānuitanga tuatahi tae atu ki tōna tutukitanga kei konei mātau totohe ai wero ai! He aha te take? Mō te mana motuhake e whāia nei e koutou! Nō reira kāti ake e aku rangatira! Hei whakakapi ake i tōku kōrero i te rā neii pahū te pūrepo ki runga i ngā pā tūwatawata o te motu whānuika auē te iwi Māori tahi ka hopī ngā mate i ngā hopī o te tūpara. Iaia tonu nei ka mihi atu ki ngā mahi rangatira i oti ai i a koutou ki runga i te pā o Pukehinahina ki runga anō hoki i Te Ranga.Hei whakakapi ake e ōku rangatira e kīia nei tēnei haka ki runga i te pā o Te Ruapekapeka. Pukehinahina hō! A Te Ranga hō! Ruapekapeka e hōhā! Kāti aku rangatira tēnā koutou kia ora tātau.[“Thunder rumbles lightning strikes and a rainbow straddles the heavens. Anger vents forth peace emerges it is Ngungunu Ngangana Aparangi it is the shearwater within its burrow the spear that descends the feminine article the spearhead of my ancestor Hineamaru. Behold the breath of life!”.Minister Flavell I append my words of greetings to those that you just uttered in our House. I salute you for binding the spirits of each of us gathered in this House. I commend you the Minister for Māori Development for leading us in prayer at the commencement of our debate. I append my regards for the dear departed to your words of farewell to them the people who have passed beyond the realm of the living; the many dear departed of the years past. Unto this day lamentations lacerations of the heart and the body keening for those never to return to this world. I turn to my kinfolk who have come to this House of ours. Bring forth your losses into our House that they may mingle with the losses borne by the members seated here that the very walls of our House reverberate with our cries of loss; you who bear the burdens of beloved kin passed beyond the firmament as we lament their passing. The lamentations that burst forth from the congregation here—enough of the dead!Returning to the world of the living and to whomelse but me the breaking of the new day! Salutations to you august visitors! Come hither to you Ngāti Hine from Tauranga Moana. You may well ask why Peeni is addressing you in such a manner. The Minister brought up matters relating to land wars. So my recollections reach back to my homeland in Northland to the fortified pā of Ruapekapeka. My ancestor Kawiti sent forth the clarion call throughout the land to come and assist you fulfilled that call. Te Whatarau came among us to help us fight the redcoat. Although Te Whatarau arrived at a place nearby to the present day city of Whāngarei that place was called Pakikaikutu. Upon his arrival some of my relatives thought you were the foe then we fired upon you. But Te Whatarau survived! As a token of amity Kawiti ceded a piece of land to you at Akerama. And so that is how Te Whatarau found a home amongst us of Ngāti Hine and his descendants followed thereafter. Your high-born married the high-born within Ngāti Hine and begat the families that continue to reside upon our lands to this day. And so to you Ngāti Hine of Tauranga Moana my personal welcome to you from this Tauranga Moana from within Northland. So welcome and acknowledgments to you collectively and my thanks to us all.The Minister has spoken about the wars that brought about the loss of lands in regard to Tauranga Moana and has come to this juncture of the proceedings. I state and reaffirm here even though imperfections complaints and criticisms of the Treaty of Waitangi still continue today we will continue to fight on. Lest this House consider that this bill will end Tauranga Moana’s battle I say it will not it will not it will not! The primary goal is independent integrity. One of the first steps to achieve this is working together. That is it! Tauranga Moana and the Crown working together! I salute you collectively on that!I turn to the Minister and direct my accolades to he who has expended perspiration over these Treaty matters. You Tauranga Moana have waited a long time. And now you have arrived here today through the invitation of the Minister but at the same time the invitation of the ridge pole of our House. Therefore to you the Minister I truly commend you your officials and the Office of Treaty Settlements well done! The Minister has stated that this bill will be referred to the Māori Affairs Committee. The desire is to carefully analyse and debate all parts of the bill there. Yes a portion of funding has been considered in the bill. Well then we have advocated for a long time that regardless of the quantum not all grievances that you have will be settled financially.There is another part in the bill saying yes the Government is apologising for its violations against you. Esteemed ones you need to be cognisant of the fact that we on this side of the House in weeks just past made a statement that the Government must apologise for its acts of ill-treatment against the Māori language. On the basis of the Government statement I want to see if the Government can find a way to apologise for that situation in terms of acts of violation that might occur subsequently.That aside we here on this side of the House support this bill. We do so because of the aspirations and dreams of our parents and ancestors. Tauranga Moana has fought this battle for a very long time. What I interpret from the contributions will be delivered by the Government. I applaud Tauranga Moana because you will remain fixed on the purpose regardless of movements subtribal battles and tribal ones yes? Look at me of Ngāpuhi! You will see the ghastly nature of Māori fighting Māori. Yes subtribes must remain independent and quite rightly so! But in regard to this situation Tauranga Moana has worked collaborately and I doff my hat to you! That is an example and one for my lot in Ngāpuhi to follow. There is an example for subtribes and for the integrity of subtribes to traverse and follow in the long haul and over a lengthy period of time. I commend you collectively for that esteemed and outstanding philosophy a truly great one. These researched anecdotes on all your subtribes within you are quite revealing and I commend you.Now you have heard the bell signalling that my address today is at an end but you must understand that throughout the lengthy process of this bill from the first reading right through to its conclusion we will be here to debate to challenge and for what purpose? For the independence you are seeking. Therefore enough my esteemed ones! To end my contribution today: the cannon boomed out over the fortified pā of the nation Māoridom wailed then the defeated were panic-stricken by the intimidation of the double-barrelled gun! At this very moment I commend the acts of nobility you collectively accomplished on the settlement of Pukehinahina and on Te Ranga as well.In conclusion my esteemed ones it is said that this posture dance performed on the parapets of Ruapekapeka went like this: Pukehinahina hō! Te Ranga hō! Ruapekapeka hō-hā! Pukehinahina Te Ranga and Ruapekapeka are fed up! Enough noble ones acknowledgments to you collectively and my appreciation to us all.]